വീട്ടില് അതിക്രമിച്ചുകയറി ആക്രമണം നടത്തി കടയ്ക്കാവൂര്: നെടുങ്ങണ്ടയില് രണ്ടംഗ സംഘം രാത്രി വീട്ടില് അതിക്രമിച്ചുകയറി ആക്രമണം നടത്തി. എന്.ബി ഭവനില് ശ്യാമളയുടെയും ബന്ധുവായ രാജീവിന്റെയും വീടുകളിലായിരുന്നു സംഭവം. ശ്യാമളയും മകള് അപ്സരയും മാത്രം താമസിക്കുന്ന വീട്ടിലെത്തിയ അക്രമിസംഘം ഇരുവരെയും അസഭ്യം വിളിക്കുകയും ഭീഷണിപ്പെടുത്തുകയും ചെയ്തു. പിന്നാലെ ശ്യാമളയുടെ ബന്ധുവും അയല്വാസിയുമായ രാജീവിന്റെ വീട്ടിലെത്തി രാജീവിനെയും മകന് അശ്വിന് രാജീവിനെയും ബലമായി പുറത്തിറക്കി മര്ദ്ദിക്കുകയായിരുന്നു. തടയാന് ചെന്ന ശ്യാമളയെ പിടിച്ചുതള്ളുകയും ചെയ്തു. മതിലിലിടിച്ച് നിലത്തുവീണ ശ്യാമളയ്ക്ക് തലയ്ക്കും നടുവിനും പരിക്കേറ്റിട്ടുണ്ട്. മകളെപ്പറ്റി അപവാദപ്രചാരണം നടത്തിയത് വിലക്കിയതിനാണ് ആക്രമണമെന്നാണ് ശ്യാമള വര്ക്കല ഡിവൈ.എസ്.പിക്കും വനിതാകമ്മിഷനും അഞ്ചുതെങ്ങ് പൊലീസിനും നല്കിയ പരാതികളില് പറയുന്നത്. ശ്യാമളയും രാജീവും മകനും വര്ക്കല താലൂക്ക് ആശുപത്രിയില് ചികിത്സ തേടി.